CELEX: C2004/201/07
Language: et
Date: 2004-08-07 00:00:00
Title: Euroopa Kohtu esimene koda 24. juuni 2004. aasta otsus kohtuasjas C-350/02: Euroopa Ühenduste Komisjon versus Madalmaade Kuningriik (Liikmesriigi kohustuste rikkumine — Isikuandmete töötlemine ja eraelu kaitse telekommunikatsioonisektoris — Direktiivi 97/66/EÜ artiklid 6 ja 9 — Etteheidete täpse määratlemise vajalikkus põhjendatud arvamuses)

7.8.2004   
            
            
               ET
            
            
               Euroopa Liidu Teataja
            
            
               C 201/4
            
         
      EUROOPA KOHTU
   
   esimene koda
   24. juuni 2004. aasta otsus
   kohtuasjas C-350/02: Euroopa Ühenduste Komisjon versus Madalmaade Kuningriik (1)
   
   (Liikmesriigi kohustuste rikkumine - Isikuandmete töötlemine ja eraelu kaitse telekommunikatsioonisektoris - Direktiivi 97/66/EÜ artiklid 6 ja 9 - Etteheidete täpse määratlemise vajalikkus põhjendatud arvamuses)
   (2004/C 201/07)
   Kohtuasja menetluse keel: hollandi keel
   Kohtuasjas C-350/02, Euroopa Ühenduste Komisjon (esindajad M. Shotter ja W. Wils) versus Madalmaade Kuningriik (esindaja S. Terstal), mille esemeks on tuvastada, et Madalmaade Kuningriik on rikkunud EÜ asutamislepingust tulenevaid kohustusi, kui ta on jätnud Euroopa Parlamendi ja nõukogu 15. detsembri 1997. aasta direktiivi 97/66/EÜ, milles käsitletakse isikuandmete töötlemist ja eraelu puutumatuse kaitset telekommunikatsioonisektoris (EÜT 1998, L 24, lk 1), artiklite 6 ja 9 siseriiklikku õigusesse ülevõtmiseks vajalikud õigus- ja haldusnormid vastu võtmata või vähemalt ei ole neist komisjonile teatanud, Euroopa Kohus (esimene koda), koosseisus: koja esimees P. Jann, kohtunikud A. La Pergola, S. von Bahr, R. Silva de Lapuerta ja K. Lenaerts (ettekandja); kohtujurist: J. Kokott, kohtusekretär: vanemametnik M.-F. Contet, on teinud 24. juunil 2004 kohtuotsuse, mille resolutiivosa on järgmine:
   
               1)
            
            
               Võttes Euroopa Parlamendi ja nõukogu 15. detsembri 1997. aasta direktiivi 97/66/EÜ, milles käsitletakse isikuandmete töötlemist ja eraelu puutumatuse kaitset telekommunikatsioonisektoris, artikli 6 üle ebatäielikult, mis seisneb esiteks selles, et Wet houdende regels inzake de telecommunicatie (Telecommunicatiewet) artikli 11.5 lõige 1 viitab üldisele haldusmeetmele, mida ei ole komisjonile edastatud, ja teiseks selles, et Telecommunicatiewet'i artikli 11.5 lõikes 3 mainitud rakendussätteid ei ole komisjonile edastatud, ning võttes nimetatud direktiivi artikli 9 üle ebatäielikult, on Madalamaade Kuningriik rikkunud sellest direktiivist tulenevaid kohustusi.
            
         
               2)
            
            
               Ülejäänud osas jätta hagi rahuldamata.
            
         
               3)
            
            
               Madalmaade Kuningriik kannab lisaks oma kohtukuludele kolm neljandikku komisjoni kohtukuludest.
            
         
               4)
            
            
               Ülejäänud osas kannab komisjon oma kohtukulud.
            
         
      (1)  EÜT C 323, 21.12.2002.